Benvolguda senyora Picart,
OpenStreetMap és una base de dades espacial oberta en la que es representa cartogràficament la realitat. Això significa que aquesta informació es pot representar gràficament, però també informació addicional com la prohibició d'accés o descripcions de l'element cartografiat.

Per tant, en aquest cas, no podem eliminar el Gorg de Can Cutilla perquè és un element real. El que sí que podem fer és afegir informació relativa a la restricció d'accés i una descripció que especifique en què consisteix la prohibició d'accés. Així, les aplicacions que utilitzen la base de dades d'OpenStreetMap, mostraran aquesta informació addicional als seus usuaris.

Concretament, per al gorg, afegirem les següents etiquetes sobre la restricció d'accés:
access=no + swimming=no

A més, podem afegir una descripció explicant la prohibició. Per això, si ens expliqueu en què consisteix la prohibició de bany (autoritat que no autoritza l'accés i quina seria la sanció), ho afegirem.

Des de la comunitat catalana d'OpenStreetMap esperem la vostra resposta. Atentament,

Jordi MF